شەڕی کەرکووک (٢٠١٥)

شەڕی کەرکووک شەڕێک  لە شاری کەرکوک لە نێوان ھەرێمی کوردستان و داعش بوو. شەوی ٢٩ی کانوونی دووەمی ٢٠١٥، نزیکەی ١٥٠ چەکداری داعش ھێرشیان کردە سەر پێگەکانی باشوور و ڕۆژاوای شاری کەرکووک کە لەژێر دەسەڵاتی پێشمەرگەدا بوون. ھێرشی داعش لەژێر پەردەی تەمومژێکی چڕدا دەستی پێکرد و سەرکەوتوو بوو لە سەرکوتکردنی سەنگەرەکانی پێشمەرگە و دەستبەسەرداگرتنی شارۆچکەکانی مەلا عەبدوڵڵا، مریەم بەگ، تەلوەرد و دەروازەی مەکتەب خالید. ھەروەھا بەشێک لە کێڵگە نەوتییەکانی خەباز و ٢٤ کرێکار بە بارمتە گیران. بەلایەنی کەمەوە ٢٥ چەکداری پێشمەرگە گیانیان لەدەستداوە لەنێویاندا ژەنەڕاڵ شێرکۆ شوانی، فەرماندەی لیوای ١ و بەرپرسی پلە باڵای ھێزی پێشمەرگە لە کەرکووک. ژەنەڕاڵ شێرکۆ شوانی دوای ئەوەی لەلایەن ھێرشبەرانەوە گیری خوارد و تەقەی لێکرا، بەوتەی فەرماندەیەکی دیکەی پێشمەرگە، کوژرا. نزیکەی ١٦ چەکداری دیکەی پێشمەرگە لەلایەن داعشەوە گیران و دواتر کوژران. 

ڕۆژی دواتر فەرماندەیەکی دیکەی باڵای پێشمەرگە بە ناوی ژەنەڕاڵ حوسێن مەنسوور، فەرماندەی یەکەکانی پشتیوانی شەڕی ٢ لە دەڤەری کەرکووک لەکاتی سەرکردایەتیکردنی ھێرشێک بۆ سەر گوندی مەلا عەبدوڵڵا، بەھۆی تەقەی قەناسەوە گیانی لەدەستدا. ھەروەھا کێڵگە نەوتییەکانی خەباز لەلایەن ھێزەکانی پێشمەرگەوە کۆنترۆڵ کرانەوە. ھەرچەندە چەکدارانی داعش پێش پاککردنەوەی بەشێک لە بیرە نەوتییەکانیان ئاگر تێبەردا. ھێزە کوردییەکان ٨ گوندیان لە دەستی داعش کۆنترۆڵ کردەوە.

 سەرچاوەکان 

پۆل:کەرکووک
پۆل:٢٠١٥ لە باشووری کوردستان
پۆل:کۆمەڵکوژییەکانی کوردەکان
پۆل:شەرەکانی ٢٠١٥